Matyu 21:42
42Wani kudi watakne dé derét kéga wak: "Viyaapérekdan nyaanké kéni kudi Gotna nyégaba dé kwao:
Ga kaakwa du yéknwun matuké sékalte nakurak matuké kélik yadaka dé bakna rak.
Radéka Némaan Ban Got wani matut véte dé wak, 'Wan yéknwun matu. Wani matu radu ga miték kwaaké dé yo.' Naate watakne wani matu kérae taknadéka dé ga miték kwaak. Kwaadéka naané véte naané yéknwun mawulé yo.
Wani kudi Gotna nyégaba vétakne guné kaapuk miték sanévéknwugunékwa.